Οι Ομπρέλες του Χερβούργου

Οι Ομπρέλες του Χερβούργου (γαλλ.:Les Parapluies de Cherbourg) είναι γαλλικό μιούζικαλ του 1964. Τη σκηνοθεσία υπέγραψε ο Ζακ Ντεμί και τους πρωταγωνιστικούς ρόλους ερμήνευσαν οι Κατρίν Ντενέβ, Νίνο Καστελνουόβο και Αν Βερνόν. Πρόκειται για μία ρομαντική ιστορία αγάπης πλημμυρισμένη από μουσική και τραγούδια. Την αξιομνημόνευτη μουσική της ταινίας έγραψε ο Μισέλ Λεγκράν. Όλοι οι διάλογοι του φιλμ, ακόμα και οι πιο απλές, καθημερινές ομιλίες, τραγουδιούνται σαν ρετσιτατίβο. Πέρα όμως από ένα ευχάριστο μελόδραμα, η ταινία επιχειρεί να τοποθετήσει κοινωνικά τους ήρωές της.

Οι Ομπρέλες είναι το δεύτερο από τα τρία φιλμ του Ντεμί που απαρτίζουν μια άτυπη "ρομαντική τριλογία" και έχουν πολλούς κοινούς ηθοποιούς, χαρακτήρες και μια κοινή αισθητική. Προηγήθηκε το φιλμ Λόλα, η γυναίκα της ακολασίας (1961) και ακολούθησε το Τα κορίτσια του Ροσφόρ (1967).At the Movies; A Woman Robs the Cradle, Bernard Weinraub, The New York Times, August 7, 1998

 Αποκατάσταση 
Η ταινία γυρίστηκε σε έγχρωμο αρνητικό Eastman το οποίο πολύ σύντομα ξεθώριασε και έγινε πρακτικά άχρηστο. Οι διάφορες κόπιες που διανεμήθηκαν στα σινεμά επίσης έχασαν σταδιακά την ποιότητα τους με αποτέλεσμα μετά από λίγα χρόνια να είναι αδύνατο να δει κανείς την ταινία έτσι όπως την οραματίστηκε ο σκηνοθέτης, με την πλούσια (και τόσο ασυνήθιστη για το Γαλλικό σινεμά της εποχής που μεσουρανούσε η Νουβέλ Βαγκ) χρωματική της παλέτα. Ευτυχώς ο Ντεμί γνωρίζοντας τη μικρή διάρκεια ζωής του αρνητικού προνόησε και παρήγαγε επίσης τρία μονόχρωμα αρνητικά (στις τρεις βασικές αποχρώσεις - RGB) με μια διαδικασία παρόμοια με αυτή που εφαρμόζονταν τα πρώιμα χρόνια του Technicolor (three-strip). Τα μονόχρωμα αρνητικά διατηρήθηκαν σε άριστη κατάσταση και έτσι όταν η σύζυγος του Ντεμί, επίσης σκηνοθέτιδα Ανιές Βαρντά, αποφάσισε να επανεκδώσει την ταινία το 1990, δημιουργήθηκε από τα τρία μονόχρωμα αρνητικά ένα νέο έγχρωμο που αποκατέστησε το αρχικό όραμα του δημιουργού.

Επιπρόσθετα, ο συνθέτης Μισέλ Λεγκράν βοήθησε στην ψηφιακή επεξεργασία της μουσικής δημιουργώντας έτσι μια ηχητική μπάντα υψηλής ποιότητας. Οι εκδόσεις που κυκλοφορούν πλέον σε DVD προέρχονται από την αποκατεστημένη κόπια.

 Μουσική 
Οι ηθοποιοί ντουμπλαρίστηκαν από επαγγελματίες τραγουδιστές ενώ η μουσική της έγινε μεγάλη επιτυχία. Δύο από τα τραγούδια του φιλμ ("I Will Wait For You" και "Watch What Happens") διασκευάστηκαν στα αγγλικά και έγιναν επίσης μεγάλες επιτυχίες.Το cd με την μουσική της περιλαμβάνει τα παρακάτω κομμάτια:

CD1
 1-01 Generique
 1-02 Scene Du Garage
 1-03 Devant Le Magasin
 1-04 Chez Tante Elise
 1-05 Dans La Rue
 1-06 Au Dancing
 1-07 Sur Le Quai
 1-08 Dans Le Magasin De Parapluies
 1-09 Chez Dubourg, Le Joaillier
 1-10 Dans Le Magasin
 1-11 Devant Le Garage
 1-12 Chez Elise
 1-13 A L'appartement
 1-14 Adieux Elise
 1-15 La Gare (Guy S'en Va)'

CD2
 2-01 Dans Le Magasin'
 2-02 Le Diner
 2-03 Recit De Cassard
 2-04 La Lettre De Guy
 2-05 Le Carnaval
 2-06 Le Mariage
 2-07 Retour De Guy
 2-08 Chez Elise
 2-09 Le Garage (Dispute)
 2-10 Guy Au Cafe
 2-11 La Boite A Matelots
 2-12 Duo Guy _ Madeleine
 2-13 La Terrasse Du Cafe
 2-14 La Station-Service
 2-15 Final
 2-16 Watch What Happens
 2-17 I Will Wait For You
 2-18 Chez Dubourg, Le Joaillier
 2-19 Chez Tante Elise
 2-20 Recit De Cassard
 2-21 I Will Wait For You

 Βραβεία 
 Prix Louis-Delluc, 1963
 Χρυσός Φοίνικας στο Φεστιβάλ των Καννών, 1964
 Βραβείο Κριτικής Επιτροπής από το Συνδικάτο των Γάλλων Κριτικών Κινηματογράφου, 1965
 Υποψηφιότητα για Όσκαρ Καλύτερης Ξενόγλωσσης Ταινίας, 1964
 4 ακόμη Υποψηφιότητες για Όσκαρ (Καλύτερου Τραγουδιού, Καλύτερης Μουσικής, Καλύτερου Σεναρίου και Καλύτερης Μουσικής Εκτέλεσης)

 Διανομή 
 Κατρίν Ντενέβ: Ζενεβιέβ Εμερί
 Νίνο Καστελνουόβο: Γκι Φουσέ
 Αν Βερνόν: Μαντάμ Εμερί
 Μιρέιγ Περέ: Θεία Ελίζ
 Μαρκ Μισέλ: Ρολάντ Κασάρ
 Ελέν Φαρνέρ: Μαντλέν
 Ζαν Σαμπιόν: Ομπέν
 Πιέρ Καντέν: Μπερνάρ
 Ζαν-Πιέρ Ντορά: Ζαν

 Εξωτερικοί Σύνδεσμοι 
 Άρθρο στη Ναυτεμπορική
 Άρθρο στο Cinephilia.gr
 Οι Ομπρέλες του Χερβούργου στο Rotten Tomatoes
 Κριτική  στο Chicago Reader

 Παραπομπές 

Κατηγορία:Γαλλικές ταινίες της δεκαετίας 1960
Κατηγορία:Ταινίες του 1964
Κατηγορία:Νικητές Χρυσού Φοίνικα
Κατηγορία:Γαλλόφωνες ταινίες
Κατηγορία:Αισθηματικές μουσικές ταινίες
Κατηγορία:Γαλλικές αισθηματικές ταινίες
Κατηγορία:Γαλλικές μουσικές ταινίες
Κατηγορία:Ταινίες σε σκηνοθεσία Ζακ Ντεμί